भोंगर्या में गुड़ की जलेबी और हार-कंगन खरीदे
भीकनगांव. ढोल मांदल पर नृत्य करते इस तरह बाजार पहुंचे समाजजन।
भीकनगांव/घुघरियाखेड़ी | आदिवासी लोकपर्व भोंगर्या की मंगलवार को लगे हाट बाजार में धूम रही। आसपास अंचल से आए समाजजन ढोल-मांदल की थाप पर नृत्य करते मुख्य बाजार पहुंचे। बस स्टैंड से छोटे चौराहे व झिरन्या रोड पर नृत्य करते हुए समाजजन गुलाल उड़ाया।
बाजार में गुड़ की जलेबी, मीठी सेव, संतरे व हार कंगण की जमकर बिक्री हुई। घुघरियाखेड़ी में बुधवार को भोंगर्या हाट लगेगा। इसमें आदिवासी क्षेत्र से बड़ी संख्या में समाजजन आएंगे। भोंगर्या पर्व पर ढोल-मांदल के साथ नृत्य करते लोग एक-दूसरे को बधाई देंगे। बाजार में बड़ी संख्या में आदिवासीजन ग्रामीण पहुंचेंगे। गाड़ाघाट, सोलना, जोजनखेड़ी, सिबार, दसनावल, रूपखेड़ा से लोग पहुंचे।
hin_Deva hin_Deva awa_Deva hin_Deva